**COMUNICACIÓ A LA POBLACIÓ SOBRE LA QUALITAT DE L’AIGUA DE CONSUM**

***Segons els articles 23 i 27 del Real decret 140/2003****, de 7 de febrer, pel qual s’estableixen els criteris sanitaris de la qualitat de l’aigua de consum humà, s’han de comunicar els incompliments, anomalies i autoritzacions d’excepció als valors paramètrics d’aptitud de l’aigua de* consum*. La comunicació als consumidors i altres gestors s’ha de fer en un termini de 24 hores després de la valoració de l’autoritat sanitària.*

|  |
| --- |
| **PARÀMETRE: PLOM** |

En els controls de la qualitat de l’aigua de consum que es fan al vostre municipi, d’acord amb el RD 140/2003 s’han detectat nivells de plom superiors als establerts a la normativa vigent:

|  |  |  |  |  |
| --- | --- | --- | --- | --- |
| Data mostra | Punt mostreig | Zona d’abastament | Resultat | Valor RD |
| 27/06/2017 | Font del Grau | Només el Ramal de la font del Grau de la zona 4 (Dipòsit del Saltiri) | 92 µg | ˃ 10µg/l |

**MESURES ADOPTADES PER L’AJUNTAMENT**

* Està previst substituir en breu les canonades de plom del ramal de la zona afectada.

**RISC SANITARI**

* Els grups de població més vulnerables als efectes adversos del plom són les dones embarassades, els lactants i els infants fins a 6 anys. El plom primer bloqueja la síntesi de l’hemoglobina i l’efecte produït és l’anèmia.
* Quan augmenta la quantitat de plom en l’organisme, aquest es va dipositant en els ossos i en altres òrgans sense que hi hagi manifestacions d’intoxicació.
* Els símptomes d’intoxicació neurològica es produeixen en el moment en què se supera la capacitat d’acumulació de l’organisme. Aleshores, el plom surt dels seus dipòsits i passa a la sang.

**RECOMANACIONS A LA POBLACIÓ**

* Cal que la població s’abstingui de consumir aigua de la xarxa per beure i cuinar.
* L’aigua es pot utilitzar per a la higiene personal, rentar la roba o rentar els estris de cuina, sense cap risc per a la salut.
* La presència de plom en l’aigua de consum prové principalment de canonades domèstiques antigues que contenen aquest element en la seva composició. Els trams de xarxa pública d’aigua construïda en plom van sent substituïts per conduccions de material apte per entrar en contacte amb l’aigua de consum humà.

Lloc i data

Referències bibliogràfiques:

[Guia de qualitat de l’aigua de l’OMS](http://www.who.int/water_sanitation_health/dwq/gdwq3rev/es/)

[Real Decreto 140/2003, pel qual s’estableixen els criteris sanitaris de la qualitat de l’aigua de consum humà.](https://www.boe.es/buscar/act.php?id=BOE-A-2003-3596)

[Desenvolupament de l’article 27.7 del real decret 140/2003, de 7 de febrer.](https://www.msssi.gob.es/profesionales/saludPublica/docs/articulo_27_7_rd_140_2003.pdf)

[Programa de Vigilància i control sanitari de les aigües de consum humà de Catalunya](http://salutweb.gencat.cat/ca/ambits_tematics/per_perfils/empreses_i_establiments/empreses_gestores_de_subministrament_daigua/programa_de_vigilancia_i_control_sanitari_de_les_aigues_de_consum_cat/)